CELEX: 62016TA0570
Language: sk
Date: 2017-04-24 00:00:00
Title: Vec T-570/16: Rozsudok Všeobecného súdu z 24. apríla 2017 – HF/Parlament („Verejná služba — Zmluvný pomocný zamestnanec — Článok 24 služobného poriadku — Žiadosť o pomoc — Článok 12a služobného poriadku — Psychické obťažovanie — Článok 90 ods. 1 služobného poriadku — Štvormesačná lehota na odpoveď stanovená v služobnom poriadku — Rozhodnutie OOUPZ o začatí administratívneho vyšetrovania — Neprijatie rozhodnutia OOUPZ o skutočnosti uplatňovaného psychického obťažovania v lehote na odpoveď stanovenej v služobnom poriadku — Pojem implicitné rozhodnutie o zamietnutí žiadosti o pomoc — Neexistujúci právny akt — Neprípustnosť“)

6.6.2017   
            
            
               SK
            
            
               Úradný vestník Európskej únie
            
            
               C 178/14
            
         Rozsudok Všeobecného súdu z 24. apríla 2017 – HF/Parlament
   (Vec T-570/16) (1)
   
   ((„Verejná služba - Zmluvný pomocný zamestnanec - Článok 24 služobného poriadku - Žiadosť o pomoc - Článok 12a služobného poriadku - Psychické obťažovanie - Článok 90 ods. 1 služobného poriadku - Štvormesačná lehota na odpoveď stanovená v služobnom poriadku - Rozhodnutie OOUPZ o začatí administratívneho vyšetrovania - Neprijatie rozhodnutia OOUPZ o skutočnosti uplatňovaného psychického obťažovania v lehote na odpoveď stanovenej v služobnom poriadku - Pojem implicitné rozhodnutie o zamietnutí žiadosti o pomoc - Neexistujúci právny akt - Neprípustnosť“))
   (2017/C 178/16)
   Jazyk konania: francúzština
   
      Účastníci konania
   
   
      Žalobkyňa: HF (v zastúpení: A. Tymen, avocat)
   
      Žalovaný: Európsky parlament (v zastúpení: E. Taneva a M. Ecker, splnomocnené zástupkyne)
   
      Predmet veci
   
   Návrh založený na článku 270 ZFEÚ a smerujúci jednak k zrušeniu implicitného rozhodnutia orgánu Parlamentu oprávneného uzatvárať pracovné zmluvy, ktoré bolo údajne prijaté 11. apríla 2015 a ktorým sa zamieta žiadosť žalobkyne o pomoc, ktorú podala 11. decembra 2014, a jednak k získaniu náhrady škody, ktorú žalobkyňa údajne utrpela
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Európsky parlament znáša vlastné trovy konania a je povinný nahradiť polovicu trov konania, ktoré vynaložila pani HF.
            
         
               3.
            
            
               Pani HF znáša polovicu vlastných trov konania.
            
         
      (1)  Ú. v. EÚ C 27, 25.1.2016 (vec bola pôvodne zapísaná do registra Súdu pre verejnú službu Európskej únie pod číslom F-142/15 a 1. septembra 2016 bola postúpená Všeobecnému súdu Európskej únie).